armvectores/hy_wikipedia_2023 huggingface dataset:
Թուրքական քրեական օրենսգիրք (1926)

Թուրքական քրեական օրենսգիրք, քրեական նոր օրենսգիրք, որը հիմնված է 1889 թվականի իտալական Զանդարելիի օրենքի վրա և ընդունվել է 1926 թվականին Թուրքիայի ազգային մեծ ժողովի կողմից։
Քրեական օրենգիրքը բաժանված է եղել 3 մասի։ Առաջին մասը ներառել է ընդհանուր դրույթները, երկրորդ մասը վերաբերել է տարբեր տեսակի հանցագործություններին։ Առաջին գլխում ներկայացված են պետության դեմ ուղղված հանցագործությունները, երկրորդ գլխում՝ հիմնարար իրավունքների դեմ հանցագործություններն են, երրորդում՝ պետական կառավարման դեմ, չորրորդում՝ արդարադատության դեմ, հինգերորդում՝ հանրային կարգի, վեցերորդում՝ հանրային վստահության, յոթերորդում՝ հանրային անվտանգության, ութերորդում՝ ընտանիքի և հասարակական բարոյականության, իններորդում՝ անձի դեմ հանցագործություններն են, տասներորդում՝ մասնավոր սեփականության, իսկ տասնմեկերորդում՝ տեղեկատվական տեխնոլոգիաների ոլորտում կատարվող հանցագործություններն են։ Օրենսգրքի երրորդ մասը վերաբերում է փոքր իրավախախտումներին։
Թուրքական քրեական օրենսգիրքը ընդունումից ի վեր տարբեր տարիներին ընդհանուր առմամբ 54 անգամ փոփոխության է ենթարկվել։ Այդ փոփոխություններից ամենակարևորը տեղի է ունեցել 1936 թվականին։ Թուրքական քրեական օրենսգրքին ավելացված 141-րդ և 142-րդ հոդվածների պատճառով բազմաթիվ մտավորականներ են դատապարտվել մինչև 1991 թվականի ապրիլի 12-ը, երբ այդ հոդվածները չեղյալ են հայտարարվել։
Վերջերս կատարված փոփոխություններով ուժի մեջ է մտել թիվ 5237 օրենքը՝ իբրև Թուրքիայի քրեական նոր օրենսգիրք։ Քրեական նոր օրենսգիրքը իր վրա է կրել գերմանական քրեական օրենքների ազդեցությունը։


== Ծանոթագրություններ ==


== Արտաքին հղումներ ==
Türk Ceza Kanunu (1926) Archived 2020-01-05 at the Wayback Machine.
Իտալուհին Ալժիրում

Իտալուհին Ալժիրում (իտալերեն՝ L'italiana in Algeri), իտալացի երգահան Ջոակինո Ռոսսինիի օպերա (dramma giocoso) երկու գործողությամբ։ Իտալերեն լիբրետտոն Անջելո Անելիի։ Օպերան ըստ տարբեր տեղեկությունների ստեղծվել է 18 կամ 27 օրում։ 
Օպերան առաջին անգամ բեմադրվել է 1813 թ. մայիսի 22-ին Վենետիկի «Սան Բենեդետտո» թատրոնում՝ մեծ հաջողությամբ։ Հետագա երկու տարիների ընթացքում այն հաջորդաբար կատարվել է Իտալիայի այլ քաղաքների օպերային թատրոններում։
Օպերան համարվում է իտալացի երգահանի լավագույն ստեղծագործություններից մեկը և այսօր էլ հաճախ բեմադրվում է։
Պորեցկի շրջան

Պորեցկի շրջան (ռուս.՝ Порецкий район, չուվաշերեն՝ Пăрачкав районĕ), մունիցիպալ շրջան Ռուսաստանի Դաշնության Չուվաշիա հանրապետությունում։
Ստեղծվել է 1927 թվականին։ Վարչական կենտրոնը՝ Պորեցկոե։


== Աշխարհագրություն ==
Շրջանի տարածքի մակերեսը կազմում է 1116,9 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 13900 մարդ։ Բնակչության խտությունը կազմում էր 12,45 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լևան Ծղիթիշվիլի

Լևան Ծղիթիշվիլի (վրաց.՝ ლევან ცქიტიშვილი, հոկտեմբերի 10, 1976(1976-10-10), Թբիլիսի, Վրացական ԽՍՀ, ԽՍՀՄ), վրացի ֆուտբոլիստ, կիսապաշտպան։


== Կարիերա ==


=== Ակումբային ===
Թբիլիսի «Դինամոյի» սանն է։ Այնտեղ խաղացել է 1993-1998 թվականներին՝ 120 խաղում խփելով 32 գոլ։ 1998 թվականին տեղափոխվեց գերմանական «Ֆրայբուրգ»։ Այդ ժամանակակ նրա հետ թիմում խաղում էին հայրենակիցներ Լևան Կոբիաշվիլին և Ալեքսանդր Իաշվիլիին։
2005 թվականի մայիսին պայմանագիր կնքեց Դոնեցկի «Մետալուրգի» հետ։ Միայն թե նա թիմում երկար չմնաց։ Առաջնությունում անցկացնելով 3 խաղ, նա տեղափոխվեց գերմանական «Վոլսբուրգ»։
Ավելի ուշ խաղաց հունական «Պանիոնիոսում» և վրացական «Լոկոմոտիվում», չնայած որ կարող էր տեղափոխվել հոլանդական «ԱԶ-ը», գերմանական «Կայզերսլաուտերն» կամ անգլիական «Բիրմինգհեմ Սիթի»։
2009 թվականի փետրվարի 1-ին գերմանական «Վեեն Վիսբադենի» հետ մինչև 2010 թվականի հունիսի 30-ը կնքեց պայմանագիր։ 


=== Հավաքականում ===
Վրաստանի հավաքականում առաջին խաղն անցկացրել է 1995 թվականի հունիսի 7-ին՝ Ուելսի հավաքականի դեմ։ Ծղիթիշվիլին համարվում է Վրաստանի հավաքականի ամենաարդյունավետ ֆուտբոլիստներից մեկը՝ խաղացել է 58 խաղ և խփել 1 գոլ։ Լևանը Իտալիայի հավաքականի դեմ խաղում եղել է թիմի ավագը (2-0)։


== Ձեռքբերումներ ==
Վրաստանի չեմպիոն՝ 1993, 1994, 1995, 1996, 1997, 1998
Վրաստանի գավաթի հաղթող՝ 1993, 1994, 1995, 1996, 1997
Վրաստանի սուպերգավաթի հաղթող՝ 1996, 1997
Երկրորդ Բունդեսլիգայի հաղթող՝ 2003


== Անձնական կյանք ==
Ամուսնացած է Մակայի հետ։ Ունի երկու աղջիկ՝ Նուցան և Սալոմեն։


== Ծանոթագրություններ ==


== Արտաքին հղումներ ==
«Պրոֆիլը legioner.kulichki.com կայքում»։ Արխիվացված օրիգինալից 2012-12-04-ին։ Վերցված է 2015-10-11  (ռուս.)
Վիճակագրությունը National Football Teams կայքում (անգլ.)
10-ից 10 (ֆիլմ)

10-ից 10, (անգլ.՝ 10x10), բրիտանական թրիլեր, նկարահանվել է 2018 թվականին, ռեժիսորը Սյուզի Յուինգն է։ Գլխավոր դերերը խաղում են Լյուկ Էվանսը և Քելլի Ռայլլին։ Նկարահանումներն անց են կացվել Լոնդոնում։ Պրեմիերան կայացել է ԱՄՆ-ում, 2018 թվականի ապրիլի 13-ին։


== Սյուժե ==
Լյուիսը վստահ չէ, որ իր կինը մահացել է բժշկական սխալի հետևանքով։ Նա հետևում և առևանգում է այդ օրը հերթապահող բուժքրոջը, որն ապրում է այլ անունով և թաքցնում է իր արարքը։


== Դերերում ==
Լյուկ Էվանս` Ռոբերտ Լյուիս
Քելլի Ռայլլի` Քեթի
Նոել Քլարք` Դենիս
Օլիվիա Չեների` Ալանա
Ջիլ Վինտերնից` Ջեն
Ջեյսոն Մացցա` սպա Վեյլանդ
Սթեյսի Հոլլ` սպա Գրեյ


== Արձագանքներ ==
Ֆիլմը կինոքննադատների կողմից արժանացել է միջին գնահատականի։ Rogerebert.com կայքի հոդվածագիր Գլեն Քեննին ֆիլմին 1.5 աստղ է տվել 4-ից։


== Ծանոթագրություններ ==


== Արտաքին հղումներ ==
10-ից 10(անգլ.) ֆիլմը Internet Movie Database կայքում
10-ից 10(անգլ.) ֆիլմը Rotten Tomatoes կայքում
«10-ից10»(անգլ.) ֆիլմը Metacritic կայքում:
«10-ից 10»(անգլ.) ֆիլմը Box Office Mojo  կայքում
Թելաթգորի

Թելաթգորի (վրաց.՝ თელათგორი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 740 մետր բարձրության վրա։ Շրջկենտրոն Կասպից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 211 մարդ։


== Ծանոթագրություններ ==
Տիեզերական ջեմ

«Տիեզերական ջեմ» (անգլ.՝ Space Jam), 1996 թվականին նկարահանված սպորտային, կիսաանիմացիոն կատակերգություն։ Գլխավոր դերում հանդես են գալիս Մայքլ Ջորդանը, ինչպես նաև «Looney Tunes» մուլտսերիալի կերպարները։ Ֆիլմի գլխավոր ռեժիսորն է Ջո Պիտկան, իսկ անիմացիոն մասի պատասխանատու ռեժիսորներն են Թոնի Կերվոնը և Բրյուս Սմիթը։
Ֆիլմում գեղարվեստորեն այլ ներկայացում է տրվում Մայքլ Ջորդանի՝ NBA-ից առաջին անգամ հեռանալու ժամանակաշրջանին։
Ֆիլմը կինոքննադատների շրջանում թեև արժանանում է և՛ դրական, և՛ բացասական կարծիքների, սակայն համաշխարհային կինովարձույթում ունենում է ավելի քան 230 միլիոն ԱՄՆ դոլարի եկամուտ։


== Դերերում ==
Մայքլ Ջորդան - Իր դերում
Բրենդոն Հեմոնդ - Մայքլ Ջորդանը մանուկ հասակում
Ուեյն Նայթ - Սթեն Պոդոլակ
Թերեսա Ռենդլ - Հուանիտա Ջորդան
Լարի Բըրդ - Իր դերում
Դել Հարիս - մարզիչ, իր դերում
Չարլզ Բարքլի - բասկետբոլիստ, իր դերում
Պատրիկ Յուինգ - բասկետբոլիստ, իր դերում
Շոն Բրեդլի - բասկետբոլիստ, իր դերում
Լարի Ջոնսոն - բասկետբոլիստ, իր դերում
Մագզի Բոգզ - բասկետբոլիստ, իր դերում


== Ծանոթագրություններ ==


== Արտաքին հղումներ ==
Պաշտոնական կայք
Տիեզերական ջեմ(անգլ.) ֆիլմը Internet Movie Database կայքում
Տիեզերական ջեմ(անգլ.) ֆիլմը Rotten Tomatoes կայքում
Մակուի դաշտ

Մակուի դաշտ, գտնվում է Հայկական լեռնաշխարհում, Միջին-Արաքսյան գոգավորությունում, Արաքս գետի աջ ափն։ Կազմում է Նախիջևանի հարթավայրի արևմտյան շարունակությունը։ Բարձրությունը 800-1100 Մ է։ Բաժանվում է լավային դաշտի, ալյուվիալ և նախալեռնային փոքրաթեք հարթությունների։ Լավային դաշտը կազմված է Փոքր Մասիսից սկիզբ առնող բազալտային, անդեզիտա-բազալտային լավային հոսքից և զբաղեցնում է Մակուի դաշտի հյուսիսային մասը, ալյուվիալ հարթությունը՝ կենտրոնական մասը, որը դեպի արևելյան լայնանում է և ձուլվում Նախիջևանի դաշտին։ Նախալեռնային թեք հարթությունը կազմված է նեոգենի գիպսաբեր ու աղաբեր շերտախմբերից և ենթարկվել է էրոզիոն խիստ մասնատման։ Այն դեպի հարավային աստիճանաբար բարձրանում է և ձուլվում Շավարշավանի լեռնաշղթային։ Կլիման չոր ցամաքային է՝ շոգ ամառով և չափավոր ցուրտ ձմեռով։ Մակերևութային հոսքը սակավ է, միակ խոշոր գետը Մակուն է։ Կան հանքային աղբյուրներ։ Տարածված են գորշ հողերը։ Պատահում են նաև ալկալի և աղուտային հողեր։ Բուսականությունը կիսաանապատային է։ Զարգացած է այգեգործությունը։
Գրիգոր (մանրանկարիչ) (այլ կիրառումներ)

Գրիգոր (մանրանկարիչ) կարող է ունենալ հետևյալ կիրառումները․

Գրիգոր (13-րդ դար), մանրանկարիչ, 1232 թվականին զարդանկարել է «Թարգմանչաց ավետարանը»։
Գրիգոր (13-րդ դար), մանրանկարիչ, 1271 թվականին Դրազարկում ծաղկազարդել է գրիչ Կոնստանտինի գրած Աստվածաշունչը։
Գրիգոր (13-րդ դարի վերջ - 14-րդ դարի սկիզբ), մանրանկարիչ Կիլիկիայից, Սարգիս Պիծակի հայրն է։
Գրիգոր (14-րդ դարի վերջ - 15-րդ դարի սկիզբ), Գլաձորի դպրոցի մանրանկարիչ է։
Գրիգոր - 14-15-րդ դարերի հայ մանրանկարիչ։ Կենսագրական տվյալներ չեն պահպանվել։ Ենթադրվում է, որ ստեղծագործել է Տաթևում։
Գրիգոր (15-րդ դար), ծաղկող, 1469 թվականին Տայլող գյուղում ծաղկել և կազմել է մի ավետարան։
Գրիգոր Ակոռեցի (11-րդ դար), մանրանկարիչ։ 1066 թվականին Սեբաստիայում գրել և զարդանկարել է մի ավետարան։
Գրիգոր Աղթամարցի (15-րդ դար), բանաստեղծ և մանրանկարիչ։
Գրիգոր Եպիսկոպոս Հասընքեֆո (15-րդ դար), ծաղկող։ 1446 թվականին Արաբկիրում ծաղկել և կազմել է ճաշոց։
Գրիգոր Երեց Բաղիշեցի (17-րդ դար), մանրանկարիչ։ 1644 թվականին Բաղեշում գրել, ծաղկել և մանրանկարներով զարդարել է «Վարք հարանցը»։
Գրիգոր Երեց Վանեցի (17-րդ դար), մանրանկարիչ։ Ծաղկել է 1688 թվականին Լիմ անապատում գրված «Սաղմոսարանը» և «Նարեկի» մասը։
Գրիգոր Ծարեցի (15-րդ դար), ծաղկող։ Զարդարել է 1461 թվականին Ուրծ գյուղում Խաչատուր գրչի գրած ավետարանը։
Գրիգոր Լեհացի (17-րդ դար), մանրանկարիչ։ Նկարազարդել է մեկ Սաղմոս և մեկ ժամագիրք։
Գրիգոր Մլիճեցի (12-րդ դարի վերջ - 13-րդ դարի սկիզբ), Կիլիկիո Սևռայի դպրոցի մանրանկարիչ։
Գրիգոր Սուքիսանց (14-րդ դար), մանրանկարիչ։ 1332 թվականին Ղրիմի Սուրխաթ քաղաքում զարդանկարել է մի ավետարան։
Գրիգոր Տաթևացի (1340-1411), մանրանկարիչ, փիլիսոփա։ Հայկական միջնադարյան մշակույթի ականավոր գործիչներից մեկը։
Անգովիլ (Կալվադոսի գավառ)

Անգովիլ (ֆր.՝ Angoville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 31 մարդ, բնակչության խտությունը` 8.33 մարդ/կմ²։ Բնակավայրը զբաղեցնում է 3.72 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևմուտք, Կան քաղաքից` 27 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 21 աշխատունակ (15-64 տարեկան) բնակիչ, որոնցից ակտիվ էին 14-ը, իսկ ոչ ակտիվները` 7։ Ակտիվության ցուցանիշը կազմում է 66,7 %։ 14 աշխատունակ մարդկանցից աշխատել է 13 անձ (7 տղամարդ և 6 կին)։ Գործազուրկ են եղել 1 անձ (0 տղամարդ և 1 կին)։ 7 անաշխատունակներից 2-ը եղել են աշակերտներ կամ ուսանողներ, 4-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փարդի Վերին

Փարդի Վերին, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բոինգ 767

Boeing 767` միջին և մեծ հեռավորության թռիչքների համար նախատեսված լայնիրան օդանավ է. արտադրում է ամերիկյան Boeing ընկերությունը։


== Ստեղծման պատմությունը ==
767-ն արտադրվում է 1981 թվականից։ Այն ստեղծելու աշխատանքներն սկսվել են 1978 թվականից, երբ Յունայթեդ էյրլայնզ (United Airlines) ավիաընկերությունը ցանկություն հայտնեց ձեռք բերել միանգամից երեսուն հատ երկշարժիչանի ռեակտիվ օդանավ։ Դրան հաջորդեց ևս 50 օդանավի պատվեր American Airlines և Delta Air Lines ընկերությունների կողմից։ Հունվար ամսին Boeing-ը հայտարարեց Էվերեթի գործարանը նոր օդանավ արտադրելու համար ընդլայնելու մասին In February 1978, the new jetliner received the 767 model designation,: Փետրվարին սկսվեցին նախագծման աշխատանքները երեք տարբերակներով` 190տեղանի 767-100, 210 տեղանի 767-200 և միջմայցամաքային թռիչքների համար նախատեսված երեք շարժիչանի 767MR/LR վարկածը 200 տեղով։ Վերջինս հետագայում վերանվանվեց Boeing 777Երկրորդ, 767-300 մոդելի մշակման աշխատանքներն սկսվեցին 1983 թ. սեպտեմբերին։ Նախորդ 767-200-ի համեմատ այս մոդելի իրանը 6.5 մետրով երկար էր, ինչի շնորհիվ նստատեղերի քանակն ավելացավ 22 %-ով (մոտավորապես 40 տեղ), իսկ փոխադրվող բեռան քանակը՝ 31 %-ով։


== Պատահարներ և վթարներ ==
2012 թ. հուլիսի 18-ի դրությամբ եղել է Boeing 767 տեսակի 15 օդանավի կորուստ, վթարներում զոհվել է 851 մարդ.

1991 թ. փետրվարին "Անապատի փոթորիկ" գործողության ժամանակ Մոսուլում ոչնչացվեցին 9K-AIB և 9K-AIC համարների օդանավերը
1991 թ. մայիսի 26-ին Թայլանդի արևելքում ձախ շարժիչի խափանման հետևանքով վայր ընկավ ավստրիական OE-LAV օդանավը, զոհվեցին նավում գտնվող բոլոր 223 հոգին
1996 թ. նոյեմբերի 23-ին ահաբեկիչները զավթեցին Ադիս Աբեբայից Նայրոբի թռչող ET-AIZ օդանավը, պահանջելով, որ այն թռչի Ավստրալիա։ Նավը հարկադիր վայրէջք կատարեց Կոմորյան կղզիներում։ Նավում եղած 175 հոգուց զոհվեց 125-ը
1999 թ. հոկտեմբերի 31-ին EgyptAir ընկերության SU-GAP նավն ընկավ Ատլանտյան օվկիանոսը։ Զոհվեցին նավում եղած բոլոր 217 մարդիկ
2000 թ. սեպտեմբերի 22-ին Ֆիլադելֆիայում տեխսպասարկումից հետո պայթեց N654US օդանավի ձախ շարժիչը, զոհվեց երեք մարդ
Երկու Boeing 767 օդանավերով են իրականացվել 2001 թ. սեպտեմբերի 11-ի ահաբեկչական հարձակումները՝
2001 թ. սեպտեմբերի 11-ին ահաբեկիչները զավթելով Բոստոն-Լոս Անջելես չվերթի N334AA օդանավը, այն ուղղեցին Նյու Յորքի Առևտրի միջազգային կենտրոնի աշտարակի վրա։ Շենքի փլուզումից զոհվեց 1530, դրա հետ միասին՝ նավում եղածները՝ 92 մարդ
Նույն օրը նույն Բոստոն-Լոս Անջելես չվերթի մեկ այլ՝ N612UA օդանավն ահաբեկիչներն ուղղեցին Առևտրի միջազգային կենտրոնի երկրորդ աշտարակի վրա։ Զոհվեց 612 մարդ և նավում եղածները՝ 65 մարդ
2000 թ. ապրիլի 15-ին Կորեայի Բուսան քաղաքի օդակայանում վայրէջք կատարելիս ջարդվեց չինական ավիաընկերության B-2552 օդանավը։ Նավում եղած 166 մարդուց զոհվեց 129-ը։


== Ծանոթագրություններ ==
Վերադարձ ավետյաց երկիր

Վերադարձ ավետյաց երկիր, 1991 թվականին «Հայֆիլմ» կինոստուդիայում նկարահանված հայկական ֆիլմ։


== Սյուժե ==
Ֆիլմի հերոսները, բռնությունից փախչելով, եկել են Հայաստանի հյուսիսային գյուղերից մեկը, ուր մինչ այդ ապրել են ադրբեջանցիներ։ Նոր տեղում նրանք հող են մշակում, երեխա ունենում՝ արարելով այս աշխարհն ու իրենք իրենց։


== Դերերում ==
Ռազմիկ Աստատրյան, Մարիամ Բոզոյան, Սուրեն Զուռնաչյան, Ռայա Զուռնաչյան, Երջանիկ Աստատրյան, Վիլհելմ Ղուկասյան, Ռուբեն Աստատրյան, Շոթա Ավետիսյան


== Ծանոթագրություններ ==
Փափկահամստերներ

Փափկահամստերներ (լատ.՝ Sigmodontinae), փափկահամստերների ընտանիքի ամերիկյան կրծողների ենթաընտանիք


== Նկարագրություն ==
Փափկահամստերների ենթաընտանիքին են պատկանում մկանմանները։ Մարմնի երկարությունը 6,2-36 սմ է, պոչինը՝ 30-330 մմ։ Զանգվածը 7-ից 455 գրամ։ Արտաքին տեսքով հիշեցնում է մկներ, առնետներ, խլուրդներ, դաշտամկներ, գետնափորներ։


== Ապրելակերպ ==
Փափկահամստերները տարածված են Նոր Աշխարհում, մասնավորապես Հարավային Ամերիկայում (Հրո երկրից մինչև Մեքսիկա)։ ԱՄՆ-ում հանդիպում են Նեբրասկայի հյուսիսում և Նյու Ջերսիում։ Նաև՝ Գալապագոսյան կղզիներում։ Տարբերվում է մեծ բազմազանությամբ․ ունի ցամաքային, կիսացամաքային և այլ տարատեսակներ։ Սնվում են բուսական և կենդանական ծագման սննդատեսակներով։ Բազմանում են ամբողջ տարվա ընթացքում և ունենում են 2-3 ծին, չնայած լինում են նաև 6-7։ Հղիությունը տևում է 20-30 օր։ Մեկ ծննդաբերություն ժամանակ սովորաբար ծնում են 3-5 ձագ։ Որոշ տեսակների մոտ ձագերը դառնում են ինքնուրույն ծննդյան 5-րդ օրը և սերունդ տալիս 4-րդ շաբաթվա մեջ։
Սոժոն

Անվան այլ կիրառումների համար տե՛ս՝ Սոժոն (այլ կիրառումներ)Սոժոն (ֆր.՝ Saujon ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սոժոն կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17421։


== Բնակչություն ==
Համայնքի բնակչությունը 2010 թվականին կազմում էր 6796 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սոժոնի վիճակագրության ազգային ինստիտուտ (ֆր.)
Ալբեևո

Ալբեևո (ռուս.՝ Альбеево, բաշկիրերեն՝ Әлбәй), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 211 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խրեիթ

Խրեիթ (վրաց.՝ ხრეითი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 920 մետր բարձրության վրա։ Շրջկենտրոն Ճիաթուրայից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1644 մարդ։


== Ծանոթագրություններ ==
Արիետա

Արիետա (իտալերեն՝ arieta, aria-արիա), ոչ մեծ արիա։ Սովորաբար աչքի է ընկնում պարզ հորինվածքով և մեղեդու երգային բնույթով։ Արիետան բնորոշ է ֆրանսիական կոմիկական օպերային։
Փոքր Էրտիլ

Փոքր Էրտիլ (ռուս.՝ Малый Эртиль), գետ Ռուսաստանում, հոսում է Վորոնեժի մարզում։ Գետաբերանը տեղակայված է Էրտիլ գետի աջ ափին՝ 20 կմ հեռավորության վրա։ Գետի երկարությունը 47 կմ է, ավազանի տարածքը 288 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100912107000003972
Հիդրոլոգիական ուսումնասիրությունների կոդը - 107000397
Ավազանի կոդը - 05.01.01.009
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օբելնա

Օբելնա (ռուս.՝ Обельна), գետ Ռուսաստանում, հոսում է Բեկգոռոդսկո մարզում։ Գետաբերանը տեղակայված է Րեսսետա գետի աջ ափին 76 կմ հեռավորության վրա։ Գետի երկարությունը 32 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 09010100512110000019869
Հիդրոլոգիական ուսումնասիրությունների կոդը - 110001986
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կորենի (գյուղ, Վելիժսկի շրջան)

Կորենի (ռուս.՝ Корени), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուտա Մեյլուտիտե

Ռուտա Մեյլուտիտե (լիտ.՝ Rūta Meilutytė, մարտի 19, 1997(1997-03-19), Կաունաս, Լիտվա), լիտվացի լողորդուհի, օլիմպիական չեմպիոն (2012) և աշխարհի չեմպիոն (2013) 100 մ տարածությունում (բրաս), աշխարհի փոխչեմպիոն 50 մետր տարածությունում (բրաս, 2013), աշխարհի առաջնության երկու ոսկե և մեկ արծաթե մեդալների դափնեկիր կարճ մրցատարածությունում (2012)։ 50 և 100 մետր մրցատարածություններում բրաս լողաձևի ռեկորդակիր։ Լիտվացի միակ լողորդն է, որ մեդալի է արժանացել Օլիմպիական խաղերում։ Ապրում և մարզվում է Մեծ Բրիտանիայում։


== Կենսագրություն ==
Ռուտա Մեյլուտիտեն ծնվել է 1997 թվականի մարտի 19-ին Լիտվայի Կաունաս քաղաքում։ Նա ունի երկու եղբայր։ 2001 թվականի մարտին, երբ Ռուտա Մեյլուտիտեն չորս տարեկան էր, նրա մայրը մահացել է ավտովթարից։ Ռուտա Մեյլուտիտեն լողով զբաղվել սկսել է յոթ տարեկան հասակում։ Նրա առաջին մարզիչը եղել է Հեդրյուս Մարտինիոնիսը։ Չլինելով շատ բարձրահասակ՝ 13 տարեկան հասակում նա հագնում էր 43 համարի կոշիկ, իսկ ներկայում՝ 44 համարի։ 13 տարեկանում Ռուտա Մեյլուտիտեն Կաունասից տեղափոխվել է Մեծ Բրիտանիայի Պլիմուտ քաղաք, որտեղ բնակվում էին հայրն ու եղբայրները։ Այդ ժամանակվանից էլ նա մարզվում է Ջոն Ռուդի (անգլ.՝ Jon Rudd) մոտ։
2012 թվականին Լոնդոնում անցկացված Ամառային օլիմպիական խաղերի ժամանակ 15-ամյա Ռուտա Մեյլուտիտեն եղել է ամենաերիտասարդ մասնակիցների շարքում։ Նա մասնակցել է երեք մարզաձևերի մրցություններին, որոնցում հաղթող էր ճանաչվել 2011 թվականին անցկացված Եվրոպայի պատանեկան ամառային օլիմպիական փառատոնի ժամանակ։ 50 և 100 մետր մրցատարածություններում ազատ ոճով լողում Ռուտա Մեյլուտիտեն նախնական մրցության ժամանակ գրավել է 26-րդ և 29-րդ տեղերը համապատասխանաբար, ընդ որում՝ 50 մետր մրցատարածությունում սահմանել է ազգային ռեկորդ։ 100 մետր մրցատարածությունում (բրաս) Ռուտա Մեյլուտիտեն նախնական մրցության ժամանակ ցույց է տվել լավագույն ժամանակը՝ սահմանելով ազգային ռեկորդ, իսկ կիսաեզրափակչում սահմանել է Եվրոպայի նոր ռեկորդ՝ 1:05.21: Հաղթանակ տանելով նաև եզրափակչում (1:05.47)՝ նա արժանացել է ոսկե մեդալի և դարձել լիտվացի առաջին լողորդուհին, որ վաստակել է օլիմպիական մեդալ, ինչպես նաև լողի ամենաերիտասարդ օլիմպիական չեմպիոնը վերջին 16 տարիների ընթացքում։


== Ընտանիք ==
Ռուտա Մեյլուտիտեի հայրը Սաուլյուս Մեյլուտիսն է։ Նրա մայրը՝ Ինգրիդան, մահացել է ավտովթարից 34 տարեկան հասակում։ Այդ ողբերգությունից մեկ տարի անց Սաուլյուս Մեյլուտիսն ընտանիքի հետ տեղափոխվել է Մեծ Բրիտանիա և բնակություն հաստատել Պլիմուտ քաղաքում, որտեղ նա աշխատանքի է ընդունվել հիվանդանոցում։ Տեսնելով դստեր տաղանդը՝ Սաուլյուս Մեյլուտիսը նրան ուղարկել է Plymouth Leander լողի ակումբ, որ Մեծ Բրիտանիայի ամենահեղինակավոր ակումբներից մեկն է։
Ռուտա Մեյլուտիտեն ունի երկու եղբայր՝ Մարգիրիսն ու Մինդաուգասը։


== Պարգևներ ==
«Լիտվային մատուցած ծառայությունների համար» շքանշանի մեծ խաչ (8 օգոստոսի, 2012 թվական),
2012 թվականին DELFI պորտալի և «Valstybė» ամսագրի կողմից կազմակերպված մրցույթում ճանաչվել է տարվա մարդ։


== Ծանոթագրություններ ==


== Արտաքին հղումներ ==

Էջը London 2012 կայքում (անգլ.)
Էջը I-Swimmer.ru կայքում
Рекорд Руты Мейлутите на дистанции 100 метров брассом.
Երկար տաքդեղ

Երկար տաքդեղ (լատ.՝   Piper longum),  ինչպես նաև անվանում են ինդոնեզական երկար տաքդեղ, արևադարձային բույս, նրա պտուղներից պատրաստում են  համեմունքներ, որոնք պատրաստվում են տաքդեղի երկու տեսակից՝  Piper longum և Piper officinarum։ Երկար տաքդեղի այլ  տեսակները՝  Piper retrofractum, արտադրվում են  Ճավայից։

Տաքդեղի երկու տեսակն էլ շատ կծու և հոտավետ են։ Բույրը և կծվությունը տաքդեղներին տալիս է ալկալոիդ պիպերինը, ինչպես նաև եթերային յուղերի բաղադրիչները։


== Օգտագործումը ==
Ներկայումս երկար տաքդեղը հանդիսանում է եվրոպական խոհանոցի շատ հազվադեպ բաղադրիչներից մեկը, բայց առաջվա նման  օգտագործվում է Հնդկաստանում, Հյուսիսային Աֆրիկայի որոշ ավանդական համեմունքների խառնուրդների մեջ, ինդոնեզական և մալայզիական խոհանոցներում։ Հետաքրքրությունը նրա նկատմամբ առաջացավ այն բանից հետո, երբ դարձավ հայտնի, որ այն  հանդիսանում է պիպերլոնգումինա քիմիական միացության աղբյուրը, այն  ունի հակաբորբոքային և հակատարիքային դեղորայքի հատկություններ։


== Տես նաև ==
Կծու համ


== Ծանոթագրություններ ==


== Արտաքին հղումներ ==
Dalby, Andrew (Oct 1, 2002). Dangerous Tastes: The Story of Spices(չաշխատող հղում), 89. Google Print. ISBN 0-520-23674-2 (accessed October 25, 2005). Also available in print from University of California Press.
McGee, Harold On Food and Cooking (Revised Edition). — Scribner, 2004. pp 427—429, «Black Pepper and Relatives».
Անդրիա

Անդրիա (իտալերեն՝ Andria) կոմունա Իտալիայում։ Գտնվում է Ապուլիա մարզի Բարլետա-Անդրիա-Տրանի գավառում։
Բնակչությունը կազմում է 100357 մարդ (2016 թ.), բնակչության խտությունը կազմում է 249,09 մարդ/կմ²։ Զբաղեցնում է 402,89 կմ² մակերես։ Փոստային ինդեքս՝ 76123, հեռախոսային կոդ՝ 0883։


== Ժողովրդագրություն ==
Բնակչության աճը


== Քույր քաղաքներ ==
 Մոնտե Սանտ Անջելո, Իտալիա (2013)
 Ալբերոբելո, Իտալիա (2013)


== Կոմունայի վարչակազմ ==
Հեռախոս՝ 0883 290111
Էլեկտրոնային փոստ՝ stampa@comune.andria.ba.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մարտելագո

Մարտելագո (իտալերեն՝ Martellago), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 19824 մարդ։ Խտությունը կազմում է 965մարդ/կմ²։ Տարածքը գրավում է 20 կմ²։ Փոստային ինդեքս՝ 30030։ Հեռախոսային կոդ՝ 041։
Կոմունայի հովանավորին հարգում է Սուրբ Կույս Մարիամը (Madonna del Rosario): Տոնը նշվում է հոկտեմբերի 7-ին։


== Արտաքին հղումներ ==
Քաղաքի գլխավոր կայք
Նովոնիկոլսկ (այլ կիրառումներ)

Նովոնիկոլսկ, կարող է վերաբերել՝

Նովոնիկոլսկ - գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում
Նովոնիկոլսկ - գյուղ Ռուսաստանի Պրիմորիեի երկրամասի Ուսուրիյսկի քաղաքային օկրուգի կազմում
Պորտ Քեմփբել

Պորտ Քեմփբել (անգլ.՝ Port Campbell National Park), ազգային պարկ Ավստրալիայի Վիկտորիա նահանգի Արևմտյան շրջանում։


== Նկարագրություն ==
Այգին գտնվում է նահանգի հարավային մասում, ձգվում է օվկիանոսի երկայնքով համեմատաբար նեղ շերտով, ունի 17,5 կմ² տարածք։ Պորտ Քեմփբելը սահմանակից է այլ բնապահպանական տարածքների՝ Գրեյթ Օտուեյի ազգային պարկին և «Կղզիների ծոց» ափամերձ պարկին։ Այգով անցնում է Մեծ օվկիանոսային ճանապարհը։ Մոտակա բնակավայրերն են կենտրոնում գտնվող Պորտ Քեմփբելլը, արևմուտքում գտնվող Փիթերբորուն և արևելքում գտնվող Պրինսթաունը։
Այգու բուսական աշխարհից կարելի է առանձնացնել արևային խոլորձը, սարդի խոլորձը, Leucopogon, Tetragonia implexicoma, Olearia axillaris, հոնը, թեյի ծառը։
Այգու կենդանական աշխարհը հիմնականում ներկայացնում են թռչունները։ Ամենատարածված տեսակներն են մեղրակերները, եղնջաթռչնակները, սապսանները, հավալուսնը, բադերը, սև կարապները, ափին կարելի է տեսնել պինգվիններ, ալբատրոսներ։ Կաթնասունների շարքում կարելի է նշել փոքրիկ բանդիկուտը, փոքր պարկամուկ, եքիդնան։
Կառավարող կազմակերպությունն է Վիկտորիա զբոսայգիները։


=== Տեսարժան վայրեր ===
Տասներկու առաքյալներ ժայռերի խումբ
Լոնդոնի կամար (մինչև 1990 թվականը՝ Լոնդոնի կամուրջ)
Լոխ Արդ լեռնաշղթա
Գիբսոն Ստեպս ժայռեր
Տե Գրոտտո կարստային խառնարան
		
		
		


== Պատմություն ==
Այգին հիմնադրվել է 1964 թվականի մայիսի 5-ին, այդ ժամանակ նրա տարածքը կազմում էր ընդամենը 7 կմ²։ Այգու նպատակն էր պահպանել ափի երկայնքով կրաքարային կազմավորումները։ 1981  թվականին այգու տարածքն ավելացվել է մինչև ներկայիս 17,5 կմ²։ 1998 թվականին այգի են այցելել մոտ երկու միլիոն զբոսաշրջիկներ։


== Ծանոթագրություններ ==


== Արտաքին հղումներ ==
Պորտ Քեմփբել(անգլ.) parkweb.vic.gov.au կայքում
«Наследие Виктории: Национальный парк Порт-Кэмпбелл» (անգլերեն)։ Արխիվացված է օրիգինալից 2014-08-25-ին   parkweb.vic.gov.au կայքում
Տրետյակովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՏրետյակովոՏրետյակովո (ռուս.՝ Третьяково), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
MacWorld Expo

MacWorld Expo, (ամբողջական անունը՝ Macworld Conference & Expo), համաշխարհային կոնֆերանս-ցուցահանդես նվիրված Macintosh պլատֆորմին և նրա ապարանքանիշների։ Կոնֆերասնը անց է կացվում ամեն տարի հունվարի երկրորդ շաբաթվա ընթացքում։ 
MacWorld Expo իր մեջ ներառում է նաև հանրային կրթական կոնֆերանսներ, որոնք անց են կացնում այդ ոլորտի առաջատար մասնագետները։ Ցուցահանդեսը տևում է մի քանի օր։


== Պատմություն ==
Առաջին ցուցահանդեստ անց է կացվել 1985 թվականին Սան Ֆրացիսկոյում։ 
Հիմնականում ցուցահանդես անց է կացվում ամեն տարի Սան Ֆրանցիսկոյում (ԱՄՆ), տարվա սկզբին։ 


=== 2009 ===
2009 թվականի ցուցահանդեսը անց է կացվել հունվարի 5-ից միջև 22-ը։ Սա վերջին ցուցահանդեսն էր, որին մասնակցում էր Apple ընկերություն։ Արդյունքում ցուցահանդեսին մասնակցելուց հրաժարվեց որոշ այլ ընկերություններ օրինակ՝ Belkin և այլն։ Ցուցահանդեսի գոյությունը ապագայում հարցականի տակ էր։ 


=== 2010 ===

2010 թվականի կոնֆերանսը անց կացվեց փետրվարի 9-ից 13-ը, Սան Ֆրանցիսկոյում։ Ցուցահանդեսին մասնակցեցին ավելի քան 300 ընկերության ներկայացուցիչներ, իսկ ընդհանուր մասնակցների քանակը հասավ 30000-ի։ Միջոցառման ավարտի Macworld-ը հրապարակեց իր ավանդական ցանկը ամենահետաքրքիր նորություններով։ 


=== 2011 ===
«MacWorld-2011» անց է կացվել 2011 թվականի հունվարի 26-ից 29-ին, Սան Ֆրանցիսկոյում։ Հոկտեմբերի 27-ին ցուցահանդեսի կազմակերպիչ IDG ընկերությունը փոխարինեց իր մասնաճյուղային անվանումը, որի արդյունքում Macworld Expo դարձավ Macworld | iWorld։ 


=== 2012 ===

«MacWorld | iWorld-2012» ցուցահանդեսը անց կացվեց հունվարի 26-28-ը, Սան Ֆրանցիսկոյում։ 


=== 2013 ===
«MacWorld | iWorld-2013»-ը անց կացվեց 2013 թվականի հունվարի 31-ից փետրվարի 2-ը ընկած ժամանակահատվածում, Սան Ֆրանցիսկոյում։ 


=== 2014 ===

«MacWorld | iWorld-2014» անց կացվեց մարտի 24-ից 29-ին Սան Ֆրանցիսկոյում։ 


=== 2015 ===
«MacWorld | iWorld-2015» ցուցահանդեսը անց է կացվել արդեն ավանդական դարձած վայլում՝ մարտի 12-ից 14-ը ընկած ժամանակահատվածում։ 


== Արտաքին հղղումներ ==
Macworld կոնֆերանսներ


== Ծանոթագրություններ ==
Պինդարեի գավառ

Պինդարեի գավառ (պորտ.՝ Microrregião de Pindaré), գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի հարավային մարզի մեջ։ Բնակչությունը կազմում է 600 491 մարդ 2006 թվականի տվյալով։ Զբաղեցված տարածքը 36 000,996 կմ²։ Բնակչության խտությունը 16,7 մարդ/կմ²։


== Վիճակագրություն ==
Համախառն ներքին արտադրանքը կազմել է 973 618 668,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 681,26 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,581


== Գավառի կազմ ==
Գավառի կազմի մեջ են մտնում հետևյալ համայնքները.

Ալտամիրա դու Մարանյան
Ալտու Ալեգրի դու Պինդարե
Արագուանան
Բոն Ժարդին
Բոն Ժեզուս դաս Սելվաս
Բրեժու դի Արեյա
Բուրիտիկուպու
Տովերնադոր Նևտոն Բելլու
Լագու դա Պեդրա
Լագոա Գրանդի դու Մարանյան
Մարաժա դու Սենա
Նովա Օլինդա դու Մարանյան
Պաուլու Րամուս
Պինդարե Միրին
Մրեզիդենտի Մեդիսի
Սանտա Ինես
Սանտա Լուզիյա
Սանտա Լուզիյա դու Պաուրա
Սան Ժուան դու Կարու
Տուֆիլանդիյա
Վիտորինու Ֆրեյրի
Զե Դոկա
Հովհաննես առաքյալ եկեղեցի (Վերխնի Միտյակին)

Հովհաննես առաքյալ եկեղեցի (Հովհաննես Աստվածաբան եկեղեցի, Հովհաննես Ավետարանիչ եկեղեցի, ռուս.՝ Церковь Иоанна Богослова), ուղղափառ տաճար Ռուսաստանի Դաշնության Ռոստովի մարզի Տարասովսկի շրջանի Վերխնի Միտյակին խուտորում։ Ենթարկվում է Ռուս Ուղղափառ եկեղեցու Շախտիի և Միլլերովոյի թեմի Միլլերովսկի գործակալությանը։


== Պատմություն ==
Եկեղեցին Վերխնի Միտյակին խուտորի և մոտակա տնտեսության համար կառուցվել է 1886 թվականին դոնցի ճարտարապետ Պյոտր Ստուդենիկինի նախագծով։ Փայտե եկեղեցին երեսպատված է եղել տաշուկով։ Քառանկյուն հատակագծով, խորանով և սեղանատնով հիմնական շենքի երկլանջ տանիքն ուներ գմբեթ։
Խորհրդային տարիներին՝ 1930-ական թվականներին, եկեղեցին փակ էր, այնտեղ գործում էին սկզբում ակումբ, ապա՝ ճաշարան և հանրակացարան։ Ժամերգությունները շարունակվել են Հայրենական մեծ պատերազմի տարիներին, բայց 1960-ական թվականներին եկեղեցին ավերվել է։ Ժամերգությունները շարունակվել են ևս մի քանի տարի գավիթում և նախագավիթում։
ԽՍՀՄ-ի փլուզումից հետո՝ 1990-ական թվականներին, եկեղեցին վերադարձվել է հավատացյալներին։ Շրջանային և գյուղական վարչակազմների, ինչպես նաև տեղական «Ռուս» տնտեսության աջակցությամբ և խուտորի բնակիչների միջոցներով ամրացվել է հիմքը, փոխարինվել են փտած տախտակներն ու տանիքը, տեղադրվել են նոր գմբեթներ։ Տաճարը սվաղվել ու ներկվել է, ներսից թարմացվել։
Վերականգնված տաճարը 2010 թվականի հունիսի 22-ին օծել է Ռոստովի և Նովոչերկասի արքեպիսկոպոս Պանտելեիմոնը։
2004 թվականից տաճարի վանահայրն է ավագ երեց Սերգի Յավիցը։


== Ծանոթագրություններ ==


== Արտաքին հղումներ ==
Церковь Иоанна Богослова в Верхнем Митякине
Церковь в Верхнем Митякине
Действующие храмы - Шахтинская Епархия Archived 2017-08-06 at the Wayback Machine.
Церковь Иоанна Богослова в Верхнем Митякине / Проект «Возвращение»
Միլոսլավսկոե (այլ կիրառումներ)

Միլոսլավսկոե, կարող է վերաբերել՝

Միլոսլավսկոե - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Միլոսլավսկոե - քաղաքատիպ ավան Ռուսաստանի Ռյազանի մարզի Միլոսլավսկի շրջանի կազմում։
Մոմլաթ (գործվածք)

Մոմլաթ, գործվածք, որի մեկ կամ երկու կողմը պատվում է անջրաթափանց ծածկույթով․ չորացող բուսական ներկով (յուղաներկ մոմլաթ), խտացված բարձրաստիրոլային լատեքսներով (լատեքսային մոմլաթ) կամ պլաստիֆիկացված պոլիվինիլքլորիդով (պոլիվինիլքլորիդային մոմլաթ)։
Ծածկույթները պարունակում են մեծ քանակությամբ լցանյութեր։ Մոմլաթի համար կիրառում են հարթ կամ խավոտ գործվածք, երբեմն փափկության համար այն փոխարինում են պորոլոնով։ Կիրառվում է կենցաղային կարիքների համար, պոլիգրաֆիայում, կարի, կահույքի արդյունաբերության մեջ, բժշկական նպատակներով և այլն։
Մոմլաթի 1 մ² զանգվածը կազմում է 300 - 400 գ։
Լը Մենիլ սյուր Բլանժի

Լը Մենիլ սյուր Բլանժի (ֆր.՝ Le Mesnil-sur-Blangy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 178 մարդ, բնակչության խտությունը` 24.15 մարդ/կմ²։ Բնակավայրը զբաղեցնում է 7.37 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևմուտք, Կան քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 116 աշխատունակ (15-64 տարեկան)  բնակիչ, որոնցից ակտիվ էին 90-ը, իսկ ոչ ակտիվները` 26։ Ակտիվության ցուցանիշը կազմում է 77,6 %։ 90 աշխատունակ մարդկանցից աշխատել է 86 անձ (45 տղամարդ և 41 կին)։ Գործազուրկ են եղել 4 անձ (2 տղամարդ և 2 կին)։ 26 անաշխատունակներից 10-ը եղել են աշակերտներ կամ ուսանողներ, 9-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գավրյուկովկա

Գավրյուկովկա (ռուս.՝ Гаврюковка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեկաբադ

Բեկաբադ (ուզբ.՝ Bekobod), քաղաք Ուզբեկստանի Հանրապետության Տաշքենդի մարզում, Սիրդարյա գետի ափին։ Երթուղային կայարան է, սև մետալուրգիայի, ցեմենտի արդյունաբերության կենտրոն։ Ունի 101 292 բնակիչ (2009)։


== Անվանում ==
Անվանումն ուզբեկերեն բառացի նշանակում է «բեկի քաղաք». բեկ (բեգ)` ավատատեր՝ թուրքական ժողովուրդների մեջ, և աբադ «քաղաք» բառերից։ Քաղաքն առաջացել է 1945 թվականին մի փոքր շղլախի տեղում և մինչև 1964 թվականը կոչվել է Բեգովատ։


== Բնակչություն ==


== Ծանոթագրություններ ==
Պալմարես (գավառ)

Պալմարես (իսպ.՝ Palmares), գավառ Կոստա Ռիկայի Ալախուելա նահանգում։


== Աշխարհագրություն ==
Գտնվում է նահանգի հարավային մասում։ Վարչական կենտրոնը Պալմարես քաղաքն է։
Բնակչությունը ըստ 2011 թվականի տվյալների կազմում է 34 736 մարդ։ Տարածքը՝ 38.06 կմ²։


== Շրջաններ ==
Գավառը բաժանված է 7 շրջանների՝

Պալմարես
Սարագոսա
Բուենոս Այրես
Սանտյագո
Կանդելարիա
Էսկիպուլաս
Լա Գրանխա


== Պատմություն ==
Գավառը հիմնադրվել է 1888 թվականի հուլիսի 30-ին։


== Ծանոթագրություններ ==
Սագաձոր

Սագաձոր, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի գետի վերին հոսանքի ձախակողմյան մասում, ձորակի մեջ։


== Անվան ստուգաբանություն ==
Ըստ ավանդության գյուղը Սագաձոր է կոչվել, քանի որ այստեղ էին պահում Արշակունի իշխանների սագերը։


== Պատմություն ==
Գյուղն ավերվել, իսկ բնակիչների մեծ մասը կոտորվել կամ տարագրվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 80 տուն՝ 640 հայ բնակչով։


== Տնտեսություն ==
Բնակչության հիմնական զբաղմունքը երկրագործություն, անասնապահություն, պարտիզպանություն և արհեստներն էր։


== Պատմամշակութային կառույցներ ==
Սագաձորն ուներ 1209 թվականին կառուցված Ս. Սարգիս (կամ Ս. Խաչ) անունով եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կելռաշ

Կելռաշ, գյուղ Արևմտյան Հայաստանում, Բիթլիսի վիլայեթի Սասուն գավառի Ծովասար գավառակում։


== Բնակչություն ==
1909 թվականին ուներ 87 հայ բնակիչ, որոնք բռնությամբ տեղահանվել և գրեթե լրիվ կոտորվել են 1915 թվականին, Մեծ եղեռնի ժամանակ։
Կատալոնյան կրեմ

Կատալոնյան կրեմ (կատ. La Creme) կամ Սուրբ Հովսեփի կրեմ-աղանդեր, կատալոնական խոհանոցի ազգային ճաշ։ Նման է ֆրանսիական կրեմ-բրյուլեին, բայց պատրաստվում է ոչ թե կաթի սերուցքով, այլ կաթով։


== Բաղադրություն ==
Գլխավոր բաղադրիչները՝ կաթ, ձու (միայն դեղնուց), շաքարավազ։ Երբեմն ավելացնում են համեմունքներ, դարչին, վանիլ։ Սառչելուց հետո սառը կրեմը ծածկում են շաքարավազով և ենթարկում են բարձր ջերմաստիճանների, որպեսզի շաքարավազը դառնա խրթխրթան։ Որոշ բաղադրատոմսերում ավելացնում են նաև օսլա կամ ալյուր։
Իր երկրորդ անվանումը եկել է այն բանից, որ կրեմը համարվում է ազգային ճաշ՝ Հովսեփի օրվան, որը նշվում է մարտի 19-ին։
Արքա (այլ կիրառումներ)

Արքա հասկացությունը կարող է վերաբերել.

Արքա, թագավոր
Արքա, հայկական արական և իգական անուն
Արքա, շախմատի գլխավոր, սակայն ոչ ուժեղագույն խաղաքարը
Արքա, խաղաթուղթ, որ կրում է թագավորի նկար
Տրիվիլյանո

Տրիվիլյանո (իտալերեն՝ Trivigliano), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։ Բնակչությունը կազմում է 1683 մարդ (2008 թվականի տվյալներով ), բնակչության խտությունը՝ 132 մարդ/կմ²։ Տարածքը կազմում է 13 կմ²։ Փոստային ինդեքս՝ 3010։ Հեռախոսային կոդ՝ 0775։
Կոմունայի հովանավորն է Սուրբ Օլիվա Անանյիցին։ Տոնը նշվում է հունիսի 11-ին։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0775 520213


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ասֆալտբետոն

Ասֆալտբետոն՝ բետոն, որի կապակցանյութը բիտումն է, իսկ բաղադրիչները՝ խիճը, ավազը և հանքափոշին։ Լինում է տաք (պարունակում է մածուցիկ բիտում և տեղադրվում է տաք վիճակում), գոլ (պակաս մածուցիկ բիտում) և սառը (պարունակում է հեղուկ բիտում և տեղադրվում է սառելուց հետո)։ Տաքի տարատեսակն է թափածո ասֆալտբետոնը (տեղադրվում է առանց խտացման)։ Ասֆալտբետոնը պատրաստում են գործարաններում կամ շարժական տեղակայանքներում։ Լայնորեն օգտագործվում է ավտոմոբիլային ճանապարհների, օդանավակայանների ծածկույթևեր պատրաստելու և այլ նպատակների համար։
Կիրառվում է ավտոճանապարհների, օդակայանների վազքուղիների ծածկույթներ, շահագործվող հարթ տանիքներ պատրաստելու համար։ Ստացվում է ասֆալտաբետոնի խառնուրդի խտացման և պնդացման միջոցով։ Առօրյայում ասում են ուղղակի՝ «ասֆալտ»։
Ասֆալտաբետոնի խառնուրդի բաղադրիչներն են՝ խիճը, ավազը, բիտումը։ Խառնուրդը պատրաստվում է տաքացրած վիճակում։
Ըստ լցանյութերի տրամաչափի ասֆալտաբետոնի խառնուրդը լինում է՝

խոշորահատիկ (հատիկների չափսերը՝ մինչև 40 մմ)
մանրահատիկ (հատիկների չափսերը՝ մինչև 20 մմ)
ավազային (հատիկների չափսերը՝ մինչև 5 մմ)
Տամիկու (գյուղական ավան, Յիհվի շրջան)

Անվան այլ կիրառումների համար տե՛ս՝ ՏամիկուՏամիկու (էստ․՝ Tammiku), գյուղական ավան Էստոնիայի Իդա-Վիրումաա նահանգի Յիհվի շրջանում։
2011 թվականի տվյալներով գյուղական ավանում բնակվում էր 291 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Իգաձոր

Իգաձորը լքված գյուղ է Արցախի Հանրապետության Շահումյանի շրջանի հյուսիս-արևելյան մասում։ Այն գտնվում է Երիցուշեն գյուղից մեկ կիլոմետր դեպի հարավ-արևմուտք, Գորտագարակ լճից սկիզբ առնող Իրիցաջուր և Իգաձոր գետերի և դրանց վտակների ափին, սաղարթախիտ անտառներով պատված ձորակների միջև։ Ադրբեջանական տիրապետությունից գյուղն ազատագրվել է 1993 թվականի գարնանը։


== Ընդհանուր տեղեկություններ ==
Իգաձոր գյուղը գտնվում է ծովի մակերևույթից 1600-1650 մետր բարձրության վրա և 50-60 մետրով ցածր է հարևան Երիցուշենից։ Իգաձորի մասին առաջին հիշատակությունը 12-13-րդ դարերի մի արձանագրությունում է, որը գտնվել է գյուղից չորս կիլոմետր հեռավորության վրա գտնվող Սուրբ Աստվածածնավանքի նվիրատվական արձանագրություններից մեկում, որտեղ գյուղի մի թաղամասը հիշատակվել է որպես վանքի սեփականություն։ 19-րդ դարի վերջին և 20-րդ դարի սկզբին գյուղում բնակություն են հաստատել քոչվոր անասնապահներ իսլամադավան տարբեր ցեղերից։ Այդ ժամանակաշրջանից սկսած գյուղը վերանվանվել է Բաղրլու (թուրքերեն՝ Bağırli): 1993 թ. գարնանը գյուղն ազատագրվել է շրջանի մյուս բնակավայրերի հետ միասին։


== Պատմական հուշարձաններ ==
Գյուղի հարավային թաղամասում պահպանվել են հայկական գերեզմանոցից մնացած մասնատված խաչքարեր։ Խաչքարների բեկորներից մեկի վրա պահպանել է արձանագրության սկզբնամասը։ Բեկորներից մեկի վրա մնացել է արձանագրություն։ Այդ բեկորը մանուշակագույն կարծր ավազաքարից գեղաքանդակ է։ Մեկ այլ բեկորը մեկ այլ խաչքարի ձախակողմյան մասն է, որի եզրագոտին հյուսածո է, մնացած մասերը` զուսպ։


== Ծանոթագրություններ ==
Դեպի երկիր

«Դեպի երկիր», գրականության և արվեստի պարբերագիրք։ Լույս է տեսել 1945-1947 և 1949 թվականներին, Հալեպում։ Խմբագրական կազմ։ Հայրենադարձ հայերի ընդհանուր միության, հետագայում՝ սովետական Հայաստանի հետ մշակութային կապի հալեպահայ ընկերակցության հրատարակություն։ Փորձել է նպաստել հայրենադարձությանը։ Տպագրել է սփյուռքահայ գրողների հայրենասիրական գործերը, նմուշներ արաբական և սովետական գրողներից։ Աշխատակցել են Վահե Վահյանը, Զ․ Մելքոնյանը, Ս․ Սեզան, Ա․ Նաճարյանը և ուրիշներ։
Իրվին Ջեյկոբս

Իրվին Ջեյկոբս (անգլ.՝ Irwin Mark Jacobs, հոկտեմբերի 18, 1933(1933-10-18), Նյու բեդֆորդ, Բրիստոլ շրջան, Մասաչուսեթս, ԱՄՆ), ամերիկացի ինժեներ և գործարար։ Աշխատում է Qualcomm ընկերությունում։ Նա հայտնի է որպես CDMA ստանդարտների մշակող։


== Մրցանակներ ==
Նա  Ամերիկյան ակադեմիայի արվեստի և գիտության անդամ է (2001)։ Մրցանակների մեջ մտնում են.

Ազգային մեդալ ԱՄՆ-ի տեխնոլոգիայի և նորարարության համար (1994 թվական)։
Ալեքսանդր Գրահամ  Բելլայի անվան Ոսկե մեդալ (1995 թվական)։
Award Of Bower (2001 թ.)
IEEE Maxwell Award (2007 թ.)
Marconi մրցանակ (2011 թ.)
IEEEից պատվո մեդալ (2013 թ.)
Fellow Awards (2014 թ.)
C&C Prize (2014 թ.):


== Ծանոթագրություններ ==


== Արտաքին հղումներ ==
Biography from QUALCOMM.com Archived 2013-02-01 at Archive.is
Իրվին Ջեյկոբս Mathematics Genealogy Project կայքում
Զուռնա (այլ կիրառումներ)

Զուռնա, կարող է վերաբերել՝

Զուռնա - փողային երաժշտական գործիք
Զուռնա - գյուղ Արևմտյան Հայաստանում, Խարբերդի վիլայեթի Հասանմսուրի գավառակում
Զուռնա -  1920-ական թվականների Խորհրդային Հայաստանի երգիծաթերթ, որի հրատարակությունը դադարեցվել է գրաքննական հալածանքի արդյունքում` ի թիվս «Շեշտ», «Կարմիր մոծակ» երգիծաթերթերի։
Բելջոյոզո պալատ

Բելջոիոզո պալատ (իտալերեն՝ Palazzo Belgioioso, իտալերեն՝ Belgiojoso), պալատական նստավայր Իտալիայի հյուսիսում` Միլան քաղաքում։ Նեոդասական ոճի պալատի ճարտարապետը Ջուզեպպե Պիերմարինին է։ Կառուցվել է 1772-1787 թվականներին։


== Պատմություն ==
Բելջոիոզո պալատը համարվում է Միլանի ճարտարապետական գանձերից մեկը։ Առանձնատունը ձևավորվել է Լուիջի Վանվիտելլիի ստեղծած Կազերտա պալատի նմանությամբ։ Կառուցվել է արքայազն Ալբերտո XII Բելջոիոզացու (Alberico XII di Belgioioso d'Este) համար, տեղակայված է Մանցոնի փողոցի մոտ, այն վայրում, որտեղ ծնվել է արքայազնը։ Պալատը Լոմբարդիայում նեոդասական ճարտարապետության լավագույն օրինակ է
: Պալատի շենքը 1772 թվականին նախագծել է իտալացի ճարտարապետ Ջուզեպպե Պիերմարինին, ով մի կողմ թողնելով վաղ նեոդասականության խիստ ոճը, ստեղծել է ազդեցիկ ու տպավորիչ առանձնատուն։ Շռայլորեն զարդարված է ճակատային հատվածը, որի կենտրոնական մասը փոքր-ինչ դուրս է ցցված չորս հսկա սյուներով։
Ներքնահարկը կառուցված է կոշտաքարով, առաջին և երկրորդ հարկերը միմյանցից առանձնացված են զինանշանային խոհրդանիշերի բարձրաքանդակներով, պատուհանները զարդարված են դրասանգադրվագներով և դեկորատիվ պարզամասերով։ Որոշ սենյակներ դեռևս ունեն ժամանակաշրջանին բնորոշ զարդարանքներ, որոնցից առավել հայտնի է Մարտին Նոլերի որմնանկարներով և Ջոկոնդո Ալբերտոլիի ստուկկոներով զարդարված սրահը։ Կրկին Նոլերի կողմից զարդարված Ռինալդոյի սենյակը ստեղծվել է՝ ոգեշնչված Տորկվատո Տասսոյի Ազատագրված Երուսաղեմ վեպով։
Ալբերտո XII-ի օրոք, ով գրքերի և արվեստի ստեղծագործությունների մեծ հավաքորդ էր, պալատ հաճախ էին այցելում ժամանակի հայտնի մտավորականները, այդ թվում գրող Ջուզեպպե Պարինի, Ուգո Ֆոկոլոն։
1991 թվականին պալատում իրականացվել են վերականգնման աշխատանքներ։


== Ծանոթագրություններ ==
Իստոչնիկ (գյուղ, Շարանսկի շրջան)

Իստոչնիկ (ռուս.՝ Источник, բաշկիրերեն՝ Источник), գյուղ Ռուսաստանի, Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 302 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոկսվեռե

Կոկսվեռե (էստ․՝ Koksvere), գյուղ Էստոնիայի Վիլյանդիմաա նահանգի Կիո շրջանում։
2011 թվականի տվյալներով գյուղում բնակվում էր 180 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թթենի (ֆիլմ)

Անվան այլ կիրառումների համար տե՛ս՝ Թթենի (այլ կիրառումներ)Թթենի, 1979 թվականին նկարահանված հայկական ֆիլմ, որ Զորայր Խալափյանի համանուն պատմվածքի էկրանավորումն է։


== Սյուժե ==
Սամսոնն ու Գասպարը հարևաններ են։ Երկուսն էլ բազմազավակ ընտանիքի հայրեր են. մեկը միայն աղջիկներ ունի, մյուսը՝ միայն տղաներ։ Նրանց բակում գտնվող թթենին դառնում է վեճի պատճառ։


== Ֆիլմի մասին ==
Դերասանուհի Թամար Հովհաննիսյանը՝ Շուշանի դերակատարը, հետագայում պատմել է.


== Դերերում ==
Սամսոն – Ռազմիկ Արոյան
Գասպար – Լեոնիդ Սարկիսով
Աելիտա – Նոնա Պետրոսյան
Շուշան – Թամար Հովհաննիսյան
երեխաներ - Ն. Ալավերդյան, Մ. Պողոսյան, Ա. Ալավերդյան, Տ. Նուրբեկյանց, Բ. Անանյան, Ա. Աթաբեկյան, Ա. Աճեմյան, Ա. Հայրումյան։


== Ծանոթագրություններ ==


== Գրականություն ==
Երբ Ռազմիկ Արոյանին «հայրիկ» ասողները շատացել էին։ Աննա Բաբաջանյան, Դա եղել է այսպես…, Ե., Դարակ, 2019, էջ 80-82։


== Արտաքին հղումներ ==

Թթենի ֆիլմը ՅուԹյուբ կայքում
Արղանա (այլ կիրառումներ)

Արղանա, կարող է վերաբերել՝

Արղանա - գետ Հայկական լեռնաշխարհում, Տիգրիսի ավազանում
Արղանա - լեռ Հայկական լեռնաշխարհում, Հայկական Տավրոս լեռնահամակարգում, Դիարբեքիրի նահանգի Արղանամադեն քաղաքի մոտ
Պրիլուկիի շրջան

Պրիլուկիի շրջան (ուկրաիներեն՝ Прилуцький район), շրջան Ուկրաինայի Չեռնիգովի մարզում։
Ստեղծվել է 1923 թվականին։ Վարչական կենտրոնը՝ Պրիլուկի։


== Աշխարհագրություն ==
Շրջանի տարածքի մակերեսը կազմում է 1796 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 42000 մարդ։ Բնակչության խտությունը կազմում էր 23,39 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Եռագույն գիշերաչղջիկ

Եռագույն գիշերաչղջիկ (լատ.՝ Myotis emarginatus), չղջիկների ենթակարգի հարթաքիթ չղջիկների ընտանիքի կաթնասուն կենդանի։ 


== Արտաքին կառուցվածքը ==
Չափերով մոտ է Նատերերի գիշերաչղջիկին. մարմնի երկարությունը 43-55 մմ է, պոչինը՝ 38-44 մմ, նախաբազկինը՝ 39-44 մմ. Գորշ ականջախեցիները նկատելի արտահայտված են եռագույն մորթու (այստեղից՝ անվանումը) ընդհանուր գունավորման վրա։ Յուրաքանչյուր մազն ունի 3 իրար հաջորդող երանգներ՝ արծաթափայլ, շեկ և մուգ գորշ, ինչն առավել նկատելի է մեջքային մասում։ Դեպի փորը գույները խամրում և սպիտակում են։ 


== Սննդառություն ==
Սնվում է միջին մեծության և խոշոր միջատներով (թիթեռներ, բզեզներ, ուղղաթևեր, թաղանթաթևավորներ և այլն)։ 


== Տարածվածությունը Հայաստանում ==
Հայաստանում հանդիպում է ամենուր, որտեղ կա մեծ պայտաքիթ չղջիկը։ Վերջինիս հետ տարբեր խորության քարանձավներում կազմում է խառը գաղութներ։
Խոբոտոկ (Կամենսկի շրջան)

Խոբոտոկ (ռուս.՝ Хоботок), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Բոգդանովսկի գյուղական համայնքի կազմի մեջ։